**JU "Druga osnovna škola" Budva**

**PLANIRANJE INTEGRACIJE KLJUČNIH KOMPETENCIJA**

**KROZ GODIŠNJI PROGRAM RADA ŠKOLE**

**ZA 2020/2021. ŠKOLSKU GODINU**

Ime, prezime i pozicija autora:

1. **Ana Nikezić Martinović, direktorica**
2. **Sonja Radović, psihološkinja**
3. **Zorica Joksimović, profesorica cshb jezika i književnosti**

JU "Druga osnovna škola" Budva je opredijeljena da u procesu planiranja, programiranja i realizacije učenja i nastave uvede razvoj ključnih kompetencija kod učenika. Osim toga, spremni smo da odgovorimo na potrebe učenika, roditelja i lokalne zajednice poštujući opšte ciljeve (ishode) obrazovanja i vaspitanja.

Uzevši u obzir ubrzan tehnološki razvoj, kao i potrebe na aktuelnom i tržištu rada na koje će stupiti naši sadašnji učenici, kao i perspektivu pridruživanja Crne Gore Evropskoj Uniji, želimo da naši sadašnji učenici budu spremni za vrijeme koje dolazi, a to će se postići kroz pristup praktičnim znanjima, te znanjima iz oblasti nauke, kulture, društvenih odnosa, građanskog prava...

*Cilj nam je da učenici:*

* *budu inicijativni i proaktivni,*
* *da prepoznaju mogućnosti u svom školskom i životnom okruženju,*
* *da usvoje funkcionalna i primjenjiva znanja,*
* *da bolje spoznaju sebe, kao i svoje ošpte i posebne sposobnosti,*
* *da nakon upoznavanja svog načina i stila učenja, unaprijede vještine učenja,*
* *da razviju kompetencije uz pomoć kojih se snalaze u svakodnevnom životu i nastavku školovanja.*

Kao škola želimo da:

* *kontinuirano stvaramo podsticajnu sredinu za učenje,*
* *podstičemo inovativnost i kritičko razmišljanje kod učenika,*
* *poboljšamo timski rad nastavnika i podstićemo kooperativnost i timski rad učenika u školi,*
* *podstičemo cjeloživotno učenje nastavnog kadra,*
* *razvijamo samosvjesne učenike, osposobljene za rješavanje realnih životnih problema.*
* *Zadržimo status škole poznate po multikulturalnosti i njegovanju dobrih odnosa.*

Škola broji oko 1400 učenika raspoređenih u 51 odjeljenje. Podstiče se razvoj talentovanih učenika, ali i inkluzivna kultura. U lokalnoj zajednici, Škola je prepoznata kao ustanova koja je uzela učešće u brojnim projektima "EU znači DA", "Projekat Građanin", "Eko škola", "Škole za 21.vijek", "Kvalitetno obrazovanje za sve".

Školu pohadjaju učenici, kako iz bivših jugoslovenskih republika, tako i sa prostora Rusije, Ukrajine, Azerbejdžana, Turske. Škola je pobratim škole "Hristo Uzunov" iz Ohrida, a nekoliko ambasadora Italije, Njemačke, Velike Britanije, Austrije je posjetilo školu.

Radimo na povezivanju ustanove sa srednjim školama u okruženju, te razvijamo programe profesionalne orijentacije učenika i karijernog vođenja i savjetovanja.

Plan nam je da intenzivno radimo na integraciji ključnih kompetencija u okviru redovne nastave, kao i kroz vannastavne aktivnosti i kroz realizaciju brojnih projekata. Ovaj projekat nam nudi mogućnost da se već postojeće kompetencije dodatno razvijaju u skladu sa novim potrebama. Kroz Godišnji plan rada škole, kao i kroz realizaciju operativnih planova uključićemo sve postojeće resurse koje škole može upotrijebiti u cilju postizanja ključnih kompetencija o kojima je bilo riječi.

Aktivnosti na nivou škole koje planiramo realizovati s ciljem implementacije ključnih aktivnosti u radu s učenicima:

* Određivanje obrazovanja za ključne kompetencije kao strateškog prioritetnog cilja u radu škole
* Razrada plana aktivnosti vezanih za integraciju ključnih kompetencija u godišnjem planu rada škole, vezano za razrednu i predmetnu nastavu, vannastavne i vanškolske aktivnosti s ciljem osiguravanja dostizanja svih propisanih ishoda učenja za ključne kompetencije tokom određenog ciklusa obrazovanja
* Diseminacija EU i Crnogorskog okvira za ključne kompetencije na Nastavničkom vijeću, na stručnim aktivima, sastanku Savjeta roditelja, na roditeljskim sastancima i času odjeljenske zajednice
* Plan kontinuiranog profesionalnog razvoja nastavnika na nivou škole, aktiva, grupe nastavnika različitih predmeta i individualnom nivou za razvoj nastavničkih kompetencija za implementaciju ključnih kompetencija
* Promocija škole vezano za implementaciju ključnih kompetencija
* Osmišljavanje i organiziranje Dana otvorenih vrata s ciljem prikaza dostignuća učenika vezano za ključne kompetencije
* Osmišljavanje i organizacija okruglog stola na nivou škole ili u suradnji s lokalnom zajednicom vezano za dostizanje ključnih kompetencija
* Razvijanje ključnih kompetencija kroz realizaciju aktivnosti zaštite životne sredine
* Plan međusobnih posjeta školama i razmjena iskustva vezano za implementaciju ključnih kompetencija

**AKCIONI PLAN ZA IMPLEMENTACIJU KLJUČNIH KOMPETENCIJA u 2020/21. školskoj godini**

| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| --- | --- | --- | --- | --- | --- |
| Određivanje obrazovanja za ključne kompetencije kao strateškog prioritetnog cilja u radu škole | Informisanje kolektiva na Nastavničkom vijeću i predstavnike Savjeta roditelja o ideji razvoja ključnih kompetencija kod nastavnika i učenika | Direktor | oktobar2020. | stečena znanja, materijali sa obuka nastavnika;  nastavni kadar | indeksi inkluzije po predmetima: mjera ostvarenosti ključnih kompetencija kroz Godišnji plan i operativne planove |
| Razrada plana aktivnosti vezanih za integraciju ključnih kompetencija u godišnjem planu rada škole, vezano za razrednu i predmetnu nastavu, vannastavne i vanškolske aktivnosti | Dostizanje svih propisanih ishoda učenja za ključne kompetencije tokom određenog ciklusa obrazovanja | pedagog,  Tim za PRNŠ | oktobar, novembar 2020. | program ključnih kompetencija; predmetni programi | ključne kompetencije su dio svih oblasti vaspitno – obrazovnog procesa |
| Diseminacija EU i Crnogorskog okvira za ključne kompetencije | Predstavljanje KK na Nastavničkom vijeću, na stručnim aktivima, sastanku Savjeta roditelja, na roditeljskim sastancima i času odjeljenske zajednice | pedagog, psiholog, profesori csbh jezika i književnosti | oktobar 2020.,  tokom godine | Nacionalni program KK i okvir EU;  Zakoni | Usvojena znanja nastavnika i učenika |
| Implementacija ključnih kompetencija u Plan kontinuiranog profesionalnog razvoja nastavnika na nivou škole, aktiva, grupe nastavnika različitih predmeta i individualnom nivou | Razvoj nastavničkih kompetencija kroz putem implementacije i integracije KK u plan PRNŠ-a | pedagog,  Tim za PRNŠ | oktobar 2020. | Nacionalni okvir KK;  Godišnji plan rada škole;  Lični planovi profesionalnog razvoja nastavnika;  Katalog programa stručnog usavršavanja nastavnika 2020/2021. | unaprijeđen sistem profesionalnog razvoja na nivou ustanove; pohađani seminari i obuke za nastavnike |
| Promocija škole vezano za implementaciju ključnih kompetencija | Kontinuirano upoznavanje javnosti sa poboljšanim ključnim kompetencijama učenika | psiholog; profesorica csbh jezika i književnosti;  Tim za praćenje rada sa darovitim učenicima | kontinuirano, tokom godine | video zapisi, TV i radio emiteri; školski sajt, facebook stranica | informisana šira zajednica o implementaciji KK u ustanovi |
| Osmišljavanje i organizovanje Dana otvorenih vrata (Međunarodni dan mira, Dan djeteta, Dan mentalnog zdravlja, Dan knjige, Dan pozorišta, Dan planete Zemlje, Dan pčela, Dan romske kulture...) | Prikaz dostignuća učenika vezano za ključne kompetencije (pismenosti, višejezičnosti, digitalne, građanske kompetencije) tokom realizacije tematskih dana | razredne starješine;  pedagog;  psiholog;  predmetni nastavnici | kontinuirano, tokom godine | Školski kalendar;  Godišnji plan rada škole;  Plan realizacije nenastavnih dana;  Kalendar značajnih datuma | fotografije, video zapisi; tv reportaže, gostovanja u jutarnjem programu; objave na facebook stranici i školskom sajtu |
| Osmišljavanje i organizacija okruglog stola na nivou škole ili u suradnji s lokalnom zajednicom vezano za dostizanje ključnih kompetencija | Predstavljanje i analiza ishoda učenja kroz primjere dobre prakse za sticanje ključnih kompetencija učenika | pedagog, psiholog, tim za PRNŠ; STEM nastavnici | jun 2021. | Izvještaji na kraju klasifikacionih perioda; izvještaji na kraju nastavne godine;  planovi rada nastavnika; izvještaji rada stručnih Aktiva | ocjene učenika; integrisane KK u nastavne i vannastavne aktivnosti |
| Zaštita životne sredine  (akcije sadnje, izrada predmeta od recikliranog materijala, predstavljanje na prodajnom bazaru) | Razvijanje ključnih kompetencija(lična, društvena, učenje učenja; građanska, preduzetnička; kulturne svijesti i izražavanja) kroz realizaciju aktivnosti zaštite životne sredine | vaspitači, učitelji, članovi Eko školskog odbora; profesor biologije | kontinuirano, tokom godine | Nacionalni okvir KK;  Uputsvo za sprovođenje Međunarodnog programa Eko škole; sadnice; korišćeni materijal | zasađena stabla u školskom dvorištu, selektivno odložen otpad, izrađeni predmeti, prikupljena sredstva |
| Izrada i realizacija plana međusobnih posjeta obrazovnim ustanovama u zemlji i inostranstvu | Razmjena iskustava vezano za implementaciju ključnih kompetencija | Direktor;  Tim za PRNŠ,  STEM nastavnici | Mart, april 2021. | Školski kalendar;  nacionalni okvir KK , | Protokol o saradnji škola; izrađen plan; fotografije, zapisnici sa održanih posjeta i sastanaka |